Iivo Niskanen

Iivo Henrik Niskanen (sündinud 12. jaanuaril 1992 Oulus) on Soome murdmaasuusataja, kolmekordne olümpiavõitja ja maailmameister.

2014. aasta taliolümpiamängudel Sotšis võitis ta sprinditeates koos Sami Jauhojärviga kulla."Soome superpäev: lisaks hokivõidule kuld ja hõbe". Postimees.

2014. aastal võitis ta kuldmedali kuni 23-aastaste maailmameistrivõistlustel Val di Fiemmes 15 km klassikas.

2017. aasta maailmameistrivõistlustel Lahtis võitis ta 15 km klassikas kuldmedali.

2018. aasta taliolümpiamängudel Pyeongchangis tuli ta olümpiavõitjaks 50 km klassikastiilis.

2022. aasta taliolümpiamängudel Pekingis võitis ta 15 km klassikasõidus kulla ja sprinditeates hõbemedali ning suusavahetusega sõidus pronksmedali. 

Esimest korda osales ta maailma karikasarja etapil 2011. aasta 12. märtsil 20 km suusavahetusega sõidus, kuid kaotas esimesele ringiga. Järgmisel päeval saavutas ta klassikasprindis 66. koha. Esimest korda jõudis ta punktikohale 1. veebruaril 2014 Toblachis, kui oli 15 km klassikasõidus kaheksas. Esimest korda jõudis ta poodiumile sama aasta 30. novembril, kui võitis Kuusamo 15 km klassikatehnikasõidu. Samal etapil võidutses ta ka kaks aastat hiljem. MK-sarjas on võidutsenud kokku seitsmel etapil, neist kõigil kordadel 15 km klassikatehnikas eraldistardist. Vabatehnikas on ainsal korral poodiumile pääsenud 18. jaanuaril 2020, kui oli Nové Městos 15 km distantsil kolmas. Tour de Skil on tema parimaks tulemuseks kolmas koht hooajal 2021–2022.

2014. aastal valiti ta koos Sami Jauhojärviga Soome aasta sportlaseks. Hiljem on Niskanen Soome aasta sportlaseks valitud veel 2017. ja 2018. aastal.

Ka tema õde Kerttu on tuntud murdmaasuusataja ja olümpiamedalist.

Saavutused
27px Olümpiamängudel 
 2014  Sotšis
 15px olümpiavõitja sprinditeates
 2018  Pyeongchangis
 15px olümpiavõitja 50 km klassikas
 2022  Pekingis
 15px olümpiavõitja 15 km klassikas
 15px hõbemedal sprinditeates
 15px pronksmedal suusavahetusega sõidus

 Maailmameistrivõistlustel 
 2017  Lahtis
  maailmameister 15 km klassikas
  pronksmedal sprinditeates
 2019  Seefeldis
  pronksmedal 15 km klassikas

 Maailma karikasarjas 
Iivo Niskanen on individuaalarvestuses osalenud (seisuga 6. veebruar 2022) 114 maailma karikasarja etapil ja jõudnud esikolmikusse 18 korral, neist võitnud seitsmel korral.

 Maailma karikasarja etapivõidud
Jrk-nr Aasta Kuupäev  Koht  Riik  Ala1.2014 30. november  Kuusamo   15 km klassikat2.2016 27. november  Kuusamo   15 km klassikat3.2019 20. jaanuar  Otepää   15 km klassikat4.2019 30. november  Kuusamo   15 km klassikat5.2020 29. veebruar  Lahti   15 km klassikat6.2021 27. november  Kuusamo   15 km klassikat7.2021 29. detsember  Lenzerheide   15 km klassikat

Viited

 Välislingid 
 Iivo Niskanen FIS-i kodulehel (fis-ski.com)

Kategooria:Soome murdmaasuusatajad
Kategooria:Sündinud 1992